तुमी केंस धुवतात त्याच दिसा ते तेलकट जातात? तुमची जाप हय, आसूं येता, पूण ताचो अर्थ तुमकां केंस परत परत धुवचें पडटले असो न्हय. ताचे बदला चड बरो पर्याय सोदून काडात आनी तेलकट केंसा पसून सुटका मेळयात.
 तेलकट केंसांच्या समस्यांचेर उपाय सांगपा खातीर त्वचा वैज डॉ. जया भाटिया हांणी इंस्टाग्रामाचेर व्हिडियो घाला. जातूंत ती म्हणटा, केंसांचेर वापरतात त्या उत्पादनांत कांय बदल केल्यार तेलकट माथ्याची कात पयस करपाक मजत जाता. तुमच्या शॅम्पूंत सेलेनियम सल्फायड आनी जस्त सारकिल्ले घटक आसात काय ना तें पळयात. हें तुमच्या माथ्या वयले तेल उणें करपाक बरें. एकंदर तयार जाल्लें तेल काडून उडोवपाचे अजापाचें काम सॅलिसिलिक ऍसिड करता. चिकटपणा पयस उरपा खातीर ह्या घटकांनी भरिल्लो शॅम्पू वापरचो अशें तिणें बरयलां.
 माथ्याची कात तेलकट कित्याक जाता?
 तेलकट केंस हो खरें म्हणल्यार माथ्याच्या कातीचेर तेल वाडपाचो परिणाम. स्पर्श हॉस्पिटलांतले त्वचा वैज सल्लागार डॉ. अनघा समर्थ, तेलकट केसां फाटल्यान जायतीं कारणां आसूं येतात अशें सांगतात.
 2) व्हड चरबी ग्रंथी आशिल्ल्या मनशांच्या केंसांचें तेलकटपण उपजत वाडटा.
 3) व्यायाम चड केल्यार तेल वाडूंक शकता.
 4) केन्ना केन्नाय ताण तेल वाडोवंक शकता कारण ताचो परिणाम कॉर्टिसोल सारक्या कांय हार्मोनांचेर जाता.
 केंस सतत कित्याक धुंवचे न्हय?
 तुमची माथ्याची कात तेलकट आनी खवळ आशिल्ली आसल्यार केंस चड फावट खाजोवं नाकात आनी सॅलिसिलिक अॅसिड सारकिल्ले घटक वापरात. तुमी केंस चड वेळ धुल्यार, खास करून बायलां खातीर, ताका लागून माथ्याचो संरक्षणात्मक तेलाचो थर काडून उडोवंक शकता. देखून आमी चड करून सप्तकांतल्यान तीन फावटीं केंस धुवपाचो सल्लो दितात. माथ्याक कंडीशनर लावचें न्हय; फकत केंसांक लावपाची गरज आसा.
 तेलकट कातीचेर उपचार करपा खातीर सॅलिसिलिक अॅसिड आनी टी ट्री तेल आशिल्लें शॅम्पू वापरपाची सुचोवणी करतात अशें डॉ. अनघा म्हणटात. शॅम्पूंतले एलोवेरा घटक माथ्याचें तेलकटपण वेवस्थापन करपाकय मदत करूंक शकतात. शॅम्पू वापरल्या उपरांत लेगीत केंसाचे तेलकटपण बरें जायना जाल्यार वखदां खातीर दोतोराचो सल्लो घेवप गरजेचें अशें तांणी स्पश्ट केल्लें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 